Ալեքսիս Մաք Ալիստեր

Ալեքսիս Մաք Ալիստեր (;), արգենտինացի ֆուտբոլիստ,  «Լիվերպուլ» ակումբի և Արգենտինայի հավաքականի կիսապաշտպան։ 2022 թվականի ֆուտբոլի աշխարհի չեմպիոն։

Կենսագրություն 
Մաք Ալիստերը ծնվել է ֆուտբոլային ընտանիքում։ Նրա հայրը՝ Կառլոսը, հայտնի նախկին ֆուտբոլիստ է, իսկ ավագ եղբայրները՝ Ֆրենսիսն ու Քևինը, նույնպես պրոֆեսիոնալ խաղացողներ են։ Ալեքսիսի Քեռին՝ , նույնպես հանդես է եկել բարձր մակարդակով։ Խաղացողի ազգանունը ակնարկում է նրա բրիտանական ծագման մասին․ Մաք Ալիստերի նախնիները եկել են Արևելյան Շոտլանդիայից։ Հետագայում նրանք ապրել են Իռլանդիայում, իսկ 1868 թվականին տեղափոխվել են Հարավային Ամերիկա։

2022 թվականի աշխարհի առաջնությունում հաղթելուց հետո Ալեքսիսը դարձել է իր հայրենի քաղաքի՝ Սանտա Ռոսայի պատվավոր բնակիչը։

Ակումբային կարիերա 

Ալեքսիսը ֆուտբոլով սկսել է խաղալ չորս տարեկանում՝ «Դեպորտիվո Պարկում»։ Ավելի ուշ նա եղբայրների հետ տեղափոխվել է «Արխենտինոս Խունիորս»-ի ակադեմիա։ Երիտասարդության տարիներին Մաք Ալիստերը ցուցադրել է ռմբարկուի տաղանդ, բազմիցս դառնալով մրցաշարերի լավագույն ռմբարկու՝ չլինելով կենտրոնական հարձակվող։

Ալեքսիսը պրոֆեսիոնալ ֆուտբոլում իր նորամուտը նշել է 2016 թվականի հոկտեմբերի 30-ին Արգենտինայի Պրիմերա B-ի խաղում՝ ընդդեմ «Սենտրալ Կորդոբայի», երբ թիմի մարզիչ Գաբրիել Հայնցեն փոխարինման դուրս բերեց նրան 72-րդ րոպեին։ «Արխենտինոս Խունիորսի» կազմում 2017 թվականի մարտի 11-ին Ալեքսիսը «Ինստիտուտո»-ի դեմ խաղում խփել է իր առաջին գոլը։ Մրցաշրջանի վերջում ՄաքԱլիստերն օգնել է ակումբին հասնել Արգենտինայի բարձրագույն լիգա։ Սեպտեմբերի 9-ին առաջնությունում նա իր նորամուտը նշել է «Պատրոնատո»-ի դեմ խաղում։ Նոյեմբերի 25-ին «Սան-Լորենսո դե ալմագրո» ակումբի դեմ խաղում «Խունիորս»-ի կազմում միաժամանակ հանդես են եկել 3 Մաք Ալիստեր եղբայրները․ Ալեքսիսն ու Ֆրանսիսը դուրս են եկել դաշտ առաջին իսկ րոպեից, իսկ Քևինը դուրս է եկել փոխարինման։ Արգենտինայի էլիտար դիվիզիոնում երկու կիսատ մնացած մրցաշրջաններում կիսապաշտպանը անցկացրել է 33 հանդիպում և դարձել 5 գոլի հեղինակ։ Նրա վստահ հանդես գալը գրավել է եվրոպական ակումբների ուշադրությունը։

2019 թվականի հունվարի 24-ին չորսուկես տարով պայմանագիր է կնքել անգլիական «Բրայթոն ընդ Հոուվ Ալբիոն»։ Պայմանագրի համաձայն 2018-2019 մրցաշրջանի մյուս մասը վարձակալմամբ անց է կացրել «Արխենտինիոս Խունիորս»-ում։ Քանի որ Ալեքսիսը Անգլիայում աշխատելու հնարավորություն չուներ, «Բրայթոն»-ը ստիպված էր նրան տալ ևս մեկ վարձակալման։ Ֆուտբոլիստով հետաքրքրվել է մոսկովյան «Սպարտակ»-ը, սակայն Ալեքսիսին մեկ տարով ուղակել են «Բոկա Խունիորս»։ Նոր կաումբի կազմում իր նորամուտը նշել է օգօստոսի 5 «Պատրոնատո» ակումբի դեմ խաղում։ Հուլիսի 25-ին Լիբերտադորեսի գավաթի մրցաշարում բրազիլական «Ատլետիկո Պարանաենսե» ակումբի դեմ խաղում Ալեքսիսը խփել է իր առաջին գոլը «Բոկա Խունիորս»-ի կազմում։

2020 թվականի սկզբին Մաք Ալիստերը վերարձել է «Բրայթոն ընդ Հոուվ Ալբիոն», որպեսզի օգնի ակումբին գոյատևման համար պայքարում։ «Բոկա» -ի հետ պայմանագրի խզման համար «ճայեր»-ը վճարել են 1 միլիոն դոլլար։ Մարտի 7-ին «Վուլվերհեմպտոն Ուոնդերերս» ակումբի դեմ խաղում նանշել է անգլիական պրեմիեր Լիգայի իր նորամուտը։ Այս հանդիպումից հետո մրցաշարը դադարեցվել է կորոնավիրուսի համավարակի պատճառով և վերսկսվել է միայն հունիսին։

Սեպտեմբերի 17-ին «Պորտսմուտ»-ի դեմ Լիգայի գավաթի խաղում Մաք Ալիստերը խփել է իր դեբյուտային գոլը իր նոր ակումբի կազմում։ Վեց օր անց նա կրկին աչքի է ընկել այս մրցաշարում՝ խոցելով «Պրեստոն»-ի դարպասը։ Հոկտեմբերի 18-ին «Քրիսթալ Փելաս»-ի դեմ առաջնության խաղում Ալեքսիսը խփեց իր առաջին գոլը «Բրայթոն Էնդ Հոուվ Ալբիոն» ակումբի կազմում, ընդ որում դա արեց 90-րդ րոպեին՝ հավասարեցնելով հանդիպման հաշիվը (1:1)։ 2020/21 մրցաշրջանում արգենտինացին Պրեմիեր լիգայում անցկացրել է 21 հանդիպում։

Նոր մրցաշրջանի առաջին խաղում՝ ընդդեմ «Բըրնլի»-ի, Մաքալիսթերը իր գոլով «Բրայթոն»-ին հաղթանակ է բերել (2:1)։ 2022 թվականի հունվարի 2-ին Ալեքսիսը դուբլի հեղինակ է դարձել «Էվերթոնի» դեմ խաղում․ հանդիպումն ավարտվել է 3։ 2 հաշվով՝ հօգուտ ճայերի։ Հունվարի 18-ին արգենտինացին գոլային փոխանցում է կատարել Լոնդոնի «Չելսի»-ի դեմ ոչ-ոքի խաղում՝ անկյունայինից դիպուկ փոխանցելով Ադամ Վեբստերին։ Բրայթոնը մրցաշրջանն ավարտեց աղյուսակի 9-րդ տեղում, ինչը ակումբի պատմության լավագույն արդյունքն էր։ Մաք Ալիստերն անցկացրել է 33 հանդիպում և դարձել 5 գոլի հեղինակ։

2022/23 մրցաշրջանի սկզբում Մաք Ալիստերը 3 անգամ 11 մետրանոց է խփել՝ «Վեսթ Հեմ Յունայթեդ»-ի, «Ֆուլհեմ»-ի և «Լեսթեր Սիթի»-ի դեմ։ Հոկտեմբերի 24-ին Ալեքսիսը երկարաձգեց պայմանագիրն ակումբի հետ մինչև 2025 թվականի հունիսը՝ ևս մեկ տարով երկարաձգելու հնարավորությամբ։ Նոյեմբերի 13-ին նա գոլ խփեց «Աստոն Վիլլայի» դեմ խաղի առաջին րոպեին, չի կարողացել օգնել «ճայեր»-ին խուսափել պարտությունից։ Նոյեմբերին Արգենտինայի հավաքականի մարզիչ Լիոնել Սկալոնին կիսապաշտպանին հրավիրել է Կատարում կայանալիք աշխարհի առաջնությանը, որը «ալբիսելեստե»-ի համար հաղթական էր։ Աշխարհի առաջնությունից վերադառնալուց հետո Մաք Ալիստերն անմիջապես դուբլի հեղինակ է դարձել «Միդլսբրո»-ի դեմ Անգլիայի գավաթի առաջնության խաղում։

Լիվերպուլ

2023 թվականի հունիսի 13-ին Ալեքսիսը պայմանագիր է կնքել «Լիվերպուլ» ակումբի հետ։ Գինը կազմել է մոտ 40 միլիոն եվրո։ Խաղացողը վերցրել է իր մշտական խաղային համարը 10։ Նա իր նորամուտը հիմնական թիմում նշել է 2023 թվականի օգոստոսի 13-ին՝ «Չելսի»-ի դեմ խաղում։

Հավաքականի կարիերա 
2017 թվականին պրոֆեսիոնալ ֆուտբոլում դեբյուտից անմիջապես հետո Մաք Ալիստերը Կլաուդիո Ուբեդոյի կողմից հրավիրվել է Արգենտինայի մինչև 20 տարեկանների հավաքական։ 2019 թվականի սեպտեմբերի 6-ին Չիլիի հավաքականի դեմ ընկերական խաղում նա իր նորամուտը նշել է Արգենտինայի հավաքականի կազմում։

2021 թվականի հուլիսին Մաք Ալիստերը մտել է Օլիմպիական հավաքականի կազմ Տոկիոյի Օլիմպիական խաղերին մասնակցելու համար։ Մրցաշարում նա մասնակցել է Ավստրալիայի, Եգիպտոսի և Իսպանիայի դեմ հանդիպումներին։ Արգենտինացիները դուրս չեկան խմբից՝ զբաղեցնելով երրորդ տեղը։

2022 թվականի հունվարին Լիոնել Սկալոնին 2,5 տարվա ընթացքում առաջին անգամ հավաքական է հրավիրել Մաք Ալիստերին։ Ալեքսիսը կորոնավիրուսի պատճառով բաց է թողել Չիլիի դեմ 2022 թվականի Աշխարհի Առաջնության ընտրական փուլի խաղը։ Մարտի 25-ին կիսապաշտպանը վերջապես դուրս է եկել խաղադաշտ հավաքականի մարզաշապիկով Վենեսուելայի դեմ խաղում, որը ավարտվեց Արգենտինայի հաղթանակով (3:0)։ Հինգ օր անց Մաքալիսթերը ընդգրկվել է Էկվադորի դեմ խաղի մեկնարկային կազմում, բայց երկրորդ խաղում ծանր բախումից հետո ստիպված է եղել դաշտից հեռանալ վնասվածքի պատճառով։ Հունիսի 1-ին Ֆինալիսիմայում Արգենտինան «Ուեմբլի» մարզադաշտում հաղթել է Իտալիային, Ալեքսիսը մնացել է պահեստային։

2022 թվականի նոյեմբերին Մաքալիսթերը ընդգրկվել է Կատարի աշխարհի առաջնության հավաքականի հայտում։ Նա մնացել է պահեստայինների նստարանին առաջին խաղում, որում արգենտինացիները սենսացիոն կերպով պարտվեցին Սաուդյան Արաբիային։ Մեքսիկայի դեմ խաղում Ալեքսիսը խաղադաշտ դուրս է եկել առաջին րոպեներից ու փոխարինվել 69-րդ րոպեին։ Նոյեմբերի 30-ին Լեհաստանի դեմ խմբային փուլի եզրափակիչ հանդիպման ժամանակ կիսապաշտպանը խփեց իր առաջին գոլը հավաքականի կազմում՝ երկրորդ խաղակեսի հենց սկզբում բացելով հաշիվը։ Խաղն ավարտվեց Արգենտինայի հաղթանակով (2:0) իսկ «Ալբիսելեստե»-ները փլեյ-օֆֆ են դուրս եկել առաջին տեղից։ Ալեքսիսը ճանաչվել է հանդիպման լավագույն ֆուտբոլիստ։ Բոլոր խաղերում Մաք Ալիստերը ընդգրկվել է մեկնարկային կազմում։ Ֆրանսիայի դեմ եզրափակչում Ալեքսիսը գոլային փոխանցում է կատարել Անխել դի Մարիային։ Արգենտինան հաղթել է մրցակիցներին 11 մետրանոցներով. Մաք Ալիստերը փոխարինվել է երկրորդ լրացուցիչ ժամանակահատվածում։ Մաք Ալիստերի ելույթը մրցաշարում, ըստ բազմաթիվ փորձագետների և վերլուծաբանների, այն գործոններից մեկն էր, որի շնորհիվ Արգենտինան կարողացավ հաջողությունների հասնել Կատարում։

Խաղային ոճ 
Մաք Ալիստեր, խաղացող դաշտի կենտրոնում, որը օգտակար է թիմի համար ինչպես հարձակման, այնպես էլ պաշտպանության մեջ։ Այդ պատճառով մարզիչները անհրաժեշտության դեպքում նրան օգտագործում են որպես հենակետային, կենտրոնական կամ հարձակվող կիսապաշտպան, բայց արգենտինացին ունակ է խաղալ նաև եզրում։ Ինքը՝ արգենտինացին, 2022 թվականին ասել է, որ իրեն ավելի շատ պաշտպանողական խաղացող է համարում, նշելով, որ նախկինում ավելի հաճախ խաղադաշտ դուրս է եկել որպես կիսապաշտպան։ Ալեքսիսը լավ տեխնիկա ունի, կարողանում է իրեն առաջարկել փոխանցում ստանալու համար, արդյունավետ է պրեսինգում:։ Նա լավ է իրացնում անկյունային և տուգանային հարվածները։ Ֆուտբոլիստի թերությունները ներառում են նրա ոչ միշտ ճիշտ որոշումները հարձակման վերջնական փուլում, ինչպես նաև ոչ այնքան ակնառու ֆիզիկական ցուցանիշները։ Այնուամենայնիվ, որոշ փորձագետներ նշում են Ալեքսիսի առաջընթացն այս բաղադրիչներում։

Խաղերի վիճակագրություն

Ակումբի կազմում 
2023 թվականի հունվարի 21-ի դրությամբ։

Հավաքականի կազմում 
2022 թվականի դեկտեմբերի 18-ի դրությամբ

Նվաճումներ 

Միջազգային

Արգենտինա
 Ֆինալիսիմայի հաղթող․ 2022
 Աշխարհի Առաջնության հաղթող․ 2022

Ծանոթագրություններ

Արտաքին հղումներ 
 
 
Արգենտինացի ֆուտբոլիստներ
Բրայթոն ընդ Հոուվ Ալբիոնի ֆուտբոլիստներ
Բոկա Խունիորսի ֆուտբոլիստներ
Արգենտինայի հավաքականի ֆուտբոլիստներ
Արգենտինոս Խունիորսի ֆուտբոլիստներ
Ֆուտբոլի աշխարհի չեմպիոններ
Լիվերպուլի ֆուտբոլիստներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ